Eil brezel-bed: e miz Gwengolo 1942 e voe graet un taol gweladenniñ gant 12 ezel eus ar Secret Operation Executive (servijoù kuzh ar Rouantelezh-Unanet)en Oberadenn Aquatint, met lazhet e voent holl gant an Alamaned. Sainte-Honorine a zo ul lodenn er vevenn reter eus tachenn dilestrañ Omaha Beach e-pad an Dilestradeg e Normandi dar 6 a viz Even 1944. Dieubet e voe Sainte-Honorine dar 7 Mezheven en abardaevezh gant ar soudarded bet dilestret en Omaha Beach. E miz Gouere 1944 e teu betek e borzh unan eus an eoulsanoù Pluto ( Pipe Line Under The Ocean) evit pourchas helosk dar Re Gevredet, hag eoulistri a zegas eoul-maen ivez er porzh; mervel a reas pevar den nann soudard dar 6 a viz Even 1944, lazhet e voent gant ur vombezadeg e-pad an Dilestradeg, unan anezhe a oa bet ganet e Roz-an-Arvor, hag ur sivil all e miz Gwengolo pa darzhas ur vinenn.